Dmitri Markov
Dmitri Markov (sündinud 14. märtsil 1975 Viciebskis Valgevene NSV-s) on endine Valgevene-Austraalia kergejõustiklane (teivashüppaja). Valgevenet esindades võitis ta 1996. aastal Euroopa sisemeistrivõistlused ning Atlanta olümpiamängudel oli kuues. Emigreerus Austraaliasse ja sai ka kodakondsuse. Uue kodumaa esindajana võisteldes pälvis ta 1999. aastal Sevilla maailmameistrivõistlustel hõbemedali ning 2001. aastal Edmontonis tuli maailmameistriks. Olümpiamängudel 2000. aastal Sydneys sai viienda koha. Loobus tippspordist 2007. aastal kroonilise jalavigastuse tõttu.